Hvis du har et variabelt forrentet realkreditlån, skal lånet have ny rente med jævne mellemrum. Med FlexLife, FlexLån T og FlexLån K kan du vælge, om der skal gå 1, 2, 3 eller helt op til 10 år, før din rente skal tilpasses igen. Det betyder, at du kender renten på dit lån i den periode, du vælger.
Det er tit sådan, at jo længere tid du vælger at binde renten, jo højere vil renten være. Til gengæld er du sikret mod rentestigninger indtil næste gang, lånet skal have ny rente.
Næste gang dit lån skal have ny rente, kan du ikke vide, om du vil få en højere eller lavere rente, fordi det kommer an på renteudviklingen. Hvis renten stiger, stiger dine boligudgifter også – og hvis renten falder, falder dine boligudgifter.
På FlexLån K og FlexLån T kaldes det tidspunkt, hvor lånene skal have ny rente for Rentetilpasning, mens det for FlexLife kaldes for Refinansiering.